S-51/2021

Mál þetta, sem var dómtekið 29. júlí sl., var höfðað með ákæru lögreglustjórans á Norðurlandi eystra, dagsettri 20. janúar 2021, á hendur T-kk-þgf H-kk-þgf J-kk-þgf, kt. [...], [...], Akureyri, „fyrir eftirtalin brot:

I. (007- 2020- 59719)

Fyrir umferðarlaga-, ávana- og fíkniefnalaga- og vopnalagabrot, með því að hafa, að kvöldi laugardagsins 10. október 2020, ekið bifreiðinni [...], sviptur ökurétti og óhæfur til að stjórna bifreiðinni örugglega vegna áhrifa ávana- og fíkniefna og lyfja (í blóðsýni sem tekið var í þágu rannsóknar málsins mældist tetrahýdrókannabínól 7,0 ng/ml, amfetamín 120 ng/ml og Klónazepam 9,6 ng/ml., í þvagsýni mældist amfetamín og tetrahýdrókannabínólsýra), vestur Geirsgötu í Reykjavík þar sem lögregla stöðvaði akstur hans skammt frá Ægisgötu, og með því að hafa í ofangreint sinn, verið með í vörslum sínum í bifreiðinni, 3,25 grömm af amfetamíni, 1,22 grömm af maríhúana, 0,42 grömm af tóbaksblönduðu kannabisefni og 10 stk. af Gabapentin ratiopharm G400 og raflostbyssu.

T eljast brot þessi varða við 1. mgr., sbr. 2. mgr. 50. gr., 1. mgr. 58. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. gr. og 6. gr. laga um ávana og fíkniefni nr. 65/1974, með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum og c-lið 2. mgr. 30. gr., sbr. 36. gr. vopnalaga nr. 16/1998.

II. (316- 2020- 8930)

Fyrir ávana- og fíkniefnalagabrot, með því að hafa, að kvöldi föstudagsins 16. október verið með í vörslum sínum 0,91 gramm af maríhúana, þegar lögregla hafði afskipti af honum í íbúð í [...] á Akureyri.

Telst brot þetta varða við 2. gr., sbr. 5. gr. og 6. gr. laga um ávana og fíkniefni nr. 65/1974, með síðari breytingum og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að honum verði gert að sæta sviptingu ökuréttar samkvæmt 99. og 101. gr. umferðarlaga nr. 77/2019. Jafnframt er þess krafist að ákærða verði gert að sæta upptöku á efnum þeim sem lögregla lagði hald á og tilgreind eru í efnaskrám nr. 44.677 og 44.712, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er þess krafist að ákærða verði gert að sæta upptöku á raflostbyssu, sbr. munaskrá 149241, sbr. ákærulið I, sem lögregla lagði hald á, skv. 1. mgr. 37. gr. vopnalaga nr. 16/1998, með síðari breytingum.“

Ákæruvaldið leiðrétti ákæru á þann veg að ártal í II. ákærulið er 2020.

Af hálfu ákærða er þess krafist að honum verði gerð vægasta refsing sem lög leyfa og að reynslulausn haldist. Þá er krafist hæfilegrar þóknunar til handa skipuðum verjanda.

Ákærði hefur komið fyrir dóm og játað sök samkvæmt ákæru. Með játningu hans, sem ekki er ástæða til að efa að sé sannleikanum samkvæm, og gögnum málsins, er nægilega sannað að hann hafi gerst sekur um þá háttsemi sem í ákæru er lýst að öðru leyti en að Gabapentin ratiopharm G400 er ekki að finna á lista yfir efni sem eru bönnuð á íslensku yfirráðasvæði sbr. 2. gr. laga um ávana- og fíkniefni, nr. 65/1974 með síðari breytingum og 2. gr. reglugerðar um ávana og fíkniefni og önnur eftirlitsskyld efni nr. 233/2001. Verður ákærði ekki sakfelldur fyrir vörslur á því efni. B rot ákærða eru réttilega heimfærð til refsiákvæða í ákæru. Verður lagður dómur á málið án frekari sönnunarfærslu, sbr. heimildarákvæði 164. gr. laga nr. 88/2008.

Sakaferill ákærða er töluverður og nær aftur til ársins 1994. Hann hefur oftsinnis verið dæmdur fyrir samskonar brot og hann er hér sakfelldur fyrir. Þá hlaut ákærði dóm þann 25. febrúar 2016 fyrir brot gegn valdstjórninni, tilraun til fjárkúgunar, þjófnað og stórfelld eignarspjöll. Var refsing ákveðin 3 ár og 6 mánuðir. Þann 14. júlí 2016 hlaut ákærði dóm fyrir vörslur og sölu fíkniefna og akstur undir áhrifum fíkniefna og sviptur ökurétti. Refsing samkvæmt þeim dómi var 9 mánaða fangelsi og var ævilöng svipting ökuréttar áréttuð. Þann 22. september 2016 var hann dæmdur til að sæta fangelsi í 6 mánuði fyrir akstur undir áhrifum fíkniefna og sviptur ökurétti. Ævilöng svipting ökuréttar var áréttuð. Þann 12. janúar 2017 var ákærði dæmdur til að sæta fangelsi í 6 mánuði fyrir akstur undir áhrifum fíkniefna og sviptur ökurétti. Var ævilöng svipting ökuréttar áréttuð. Að lokum hlaut ákærði dóm þann 3. mars 2017 fyrir akstur undir áhrifum fíkniefna. Var refsing ákveðin fangelsi í 6 mánuði og var ævilöng svipting ökuréttar enn áréttuð.

Þann 16. apríl 2020 var ákærða veitt reynslulausn í tvö ár á 901 dags eftirstöðvum refsingar framangreindra fimm dóma. Með brotum þeim sem ákærði er nú sakfelldur fyrir hefur hann rofið skilyrði reynslulausnarinnar. Í 1. mgr. 82. gr. laga nr. 15/2016 kemur fram að ef maður fremur nýtt brot eftir að hann hlýtur reynslulausn, og rannsókn hefst hjá lögreglu gegn honum sem sakborningi fyrir lok reynslutíma, þá ákveði dómstóll refsingu í einu lagi fyrir brot það sem er dæmt um og með hliðsjón af fangelsisrefsingu sem óafplánuð er samkvæmt reglum 60. gr. almennra hegningarlaga nr. 19/1940 þannig að fangelsi samkvæmt eldri dómi er virt með sama hætti og skilorðsdómur. Í 60. gr. fyrrgreindra laga kemur fram að einkum komi til greina að láta skilorðsdóm haldast ef hið nýja brot hefur ekki verið framið af ásettu ráði eða varði aðeins sektum. Eins og áður greinir hefur ákærði margsinnis hlotið dóm fyrir samskonar brot. Er því ekki annað fært en að taka upp eftirstöðvarnar og dæma með í þessu máli, sbr. 1. mgr. 82. gr. laga nr. 15/2016 um fullnustu refsinga, ogerrefsing ákærða ákveðin í einu lagi, sbr. 60. gr., sbr. 77. gr. almennra hegningarlaga nr. 19/1940. Refsing ákærðaákveðstnú fangelsi í 3 ár.

Með vísan til 3. mgr. 99. gr. umferðarlaga nr. 77/2019 er ævilöng svipting ökuréttar áréttuð.

Að kröfu ákæruvalds, og með vísan til 5. gr. og 6. gr. laga um ávana- og fíkniefni nr. 65/1974 skal ákærði sæta upptöku á þeim efnum er í dómsorði greinir ásamt raflost byssu skv. 1. mgr. 37. gr. vopnalaga nr. 16/1998.

Að kröfu ákæruvalds og með vísan til dómsniðurstöðu verður ákærði dæmdur til greiðslu sakarkostnaðar, þ. m. t. þóknun skipaðs verjanda síns, eins og hún ákveðst í dómsorði að virðisaukaskatti meðtöldum.

B-kvk-nf H-kvk-nf aðstoðarmaður dómara kveður upp dóminn.

Dómsorð:

Ákærði, T-kk-nf H-kk-nf J-kk-nf, sæti fangelsi í 3 ár.

Ákærði er sviptur ökurétti ævilangt.

Gerð eru upptæk 2,13 grömm af marijúana, 0,42 grömm af tóbaksblönduðu kannabisefni, 3,25 grömm af amfetamíniograflostbyssa.

Ákærði greiði 312.054 krónur í sakarkostnað, þ. m. t. þóknun skipaðs verjanda hans, S-kk-ef A-kk-ef S-kk-ef lögmanns, 94.240 krónur.